CELEX: 32014L0073
Language: sl
Date: 2014-03-13 00:00:00
Title: Delegirana direktiva Komisije 2014/73/EU z dne 13. marca 2014 o spremembi Priloge IV k Direktivi 2011/65/EU Evropskega parlamenta in Sveta glede izjeme pri uporabi svinca v platiniranih elektrodah iz platine, ki se uporabljajo za merjenje prevodnosti, zaradi prilagoditve tehničnemu napredku  Besedilo velja za EGP

20.5.2014   
            
            
               SL
            
            
               Uradni list Evropske unije
            
            
               L 148/80
            
         DELEGIRANA DIREKTIVA KOMISIJE 2014/73/EU
   z dne 13. marca 2014
   o spremembi Priloge IV k Direktivi 2011/65/EU Evropskega parlamenta in Sveta glede izjeme pri uporabi svinca v platiniranih elektrodah iz platine, ki se uporabljajo za merjenje prevodnosti, zaradi prilagoditve tehničnemu napredku
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2011/65/ES Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) in zlasti člena 5(1)(a) Direktive,
   ob upoštevanju naslednjega:
   
               (1)
            
            
               Direktiva 2011/65/EU prepoveduje uporabo svinca v električni in elektronski opremi, ki je dana na trg.
            
         
               (2)
            
            
               Platinirane elektrode iz platine (PPE) so elektrode iz platine, ki so prevlečene s tanko plastjo črne platine. Te elektrode se uporabljajo, kadar so potrebne meritve prevodnosti v širokem obsegu ali za merjenje prevodnosti v močno kislih ali bazičnih pogojih. Nadomestitev ali izločitev svinca v PPE oziroma nadomestitev PPE z drugimi vrstami elektrod je v teh pogojih znanstveno in tehnično neizvedljiva.
            
         
               (3)
            
            
               Uporabo svinca v PPE za meritve prevodnosti v širokem obsegu ali za merjenje prevodnosti v močno kislih ali bazičnih pogojih je zato treba izvzeti iz prepovedi do 31. decembra 2018. To prehodno obdobje je potrebno za raziskave in verjetno ne bo negativno vplivalo na inovacije.
            
         
               (4)
            
            
               Direktivo 2011/65/EU bi bilo zato treba ustrezno spremeniti –
            
         SPREJELA NASLEDNJO DIREKTIVO:
   Člen 1
   Priloga IV k Direktivi 2011/65/EU se spremeni, kakor je navedeno v Prilogi k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje zadnji dan šestega meseca po začetku veljavnosti. Komisiji takoj sporočijo besedilo navedenih predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 13. marca 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 174, 1.7.2011, str. 88.
   
      PRILOGA
      V Prilogi IV k Direktivi 2011/65/EU se doda naslednja točka 37:
      
         
                     „37.
                  
                  
                     Svinec v platiniranih elektrodah iz platine, ki se uporabljajo za merjenje prevodnosti, kadar je izpolnjen vsaj eden izmed naslednjih pogojev:
                     
                                 (a)
                              
                              
                                 meritve s širokim obsegom, kjer znaša obseg prevodnosti več kot en velikostni red (npr. obseg med 0,1 mS/m in 5 mS/m) pri laboratorijski uporabi za neznane koncentracije;
                              
                           
                                 (b)
                              
                              
                                 meritve raztopin, pri katerih se zahteva točnost +/- 1 % vzorčnega obsega in visoka odpornost elektrode proti koroziji, v naslednjih primerih:
                                 
                                             (i)
                                          
                                          
                                             raztopine s kislostjo < pH 1;
                                          
                                       
                                             (ii)
                                          
                                          
                                             raztopine z bazičnostjo > pH 13;
                                          
                                       
                                             (iii)
                                          
                                          
                                             korozivne raztopine, ki vsebujejo halogene pline.
                                          
                                       
                           
                                 (c)
                              
                              
                                 meritve prevodnosti nad 100 mS/m, ki jih je treba opraviti s prenosnimi instrumenti.
                              
                           Preneha veljati 31. decembra 2018.“